Mario Bros.

| Mario Bros>  |
| --- | --- |
 Pelin NES-version kansikuva.
Kehittäjä:  Nintendo Research & Development 1
Julkaisija:  INT Nintendo JP Hudson Soft (PC-88) NA Atari, Inc. (Atari 2600, 5200) Atari Corp. (Atari 7800, 8-bit) EU Ocean Software (eurooppalaiset tietokoneet)
Jakelija:  Nintendo eShop
Suunnittelija:  Shigeru Miyamoto Gunpei Yokoi
Säveltäjä:  Yukio Kaneoka
Pelisarja:  Mario
Julkaistu:   14. heinäkuuta 1983 Kolikkopeli JP 14. heinäkuuta 1983 NA 20. heinäkuuta 1983 Famicom/NES JP 9. syyskuuta 1983 NA 20. kesäkuuta 1986 EU 1. syyskuuta 1986 Atari 2600 NA 1983 Atari 5200 NA 1983 PC-88 JP helmikuu 1984 Apple II NA 1984 FM-7 JP 1984 NEC PC88 JP 1984 Commodore 64 NA 1986 EU 1986 Amstrad CPC EU 1987 ZX Spectrum EU 1987 Atari 7800 NA 1988 Atari 8-Bit NA 1989 Game Boy Advance e-Reader NA 11. marraskuuta 2002 Famicom Mini JP 21. toukokuuta 2004 Virtual Console Wii NA 19. marraskuuta 2006 EU/AUS 8. joulukuuta 2006 JP 12. joulukuuta 2006 KOR 30. joulukuuta 2008 Nintendo 3DS JP 8. toukokuuta 2013 EU 9. tammikuuta 2014 NA 30. tammikuuta 2014 Wii U JP 29. toukokuuta 2013 INT 20. kesäkuuta 2013 NES Classic Edition JP AUS 10. marraskuuta 2016 NA EU 11. marraskuuta 2016 
Lajityyppi:  tasohyppely
Pelimuoto:  yksinpeli, moninpeli
Ikäluokitus:  ESRB: E
Alusta:  kolikkopeli, Famicom/NES, Amstrad CPC, Apple II, Atari 2600, Atari 5200, Atari 7800, Commodore 64, Atari 8-bit, Game Boy Advance (toisena pelinä Super Mario Advance -sarjassa), GameCube (Animal Crossingissa), NEC PC-8801, ZX Spectrum, Game & Watch
Jakelumuoto:  alustariippuvainen (pelimoduuli, C-kasetti, levyke)
Lisää peliartikkeleitaVideopelien teemasivulla
 [ Muokkaa Wikidatassa ] [ ohje ]  
Infobox OK   : 
Mario Bros. (jap. マリオブラザーズ, Mario Burazāzu) on Nintendon kehittämä ja alun perin 1983 julkaisema kolikkopeli. Peli on julkaistu myös eräille kotitietokoneille ja pelikonsoleille kuten Nintendon omalle Nintendo Entertainment System -konsolille. Peli on julkaistu myös eräänlaisena varhaisena minipelinä Super Mario Bros. 3:ssa. Kyseessä oli ensimmäinen Mario-peli, jossa Marion nimi esiintyi (tätä aiemmin viiksekäs hahmo oli tunnettu nimellä Jumpman). Tämän lisäksi peli esitteli Marion veljen, Luigin, ensimmäistä kertaa. Kyseessä on myös klassisen Mario-vihollisen, Koopa Troopa -kilpikonnan ensiesiintyminen.
Kuvakaappaus pelin arcade-versiosta.
Peli on varhaisten Mario-hallipelien tapaan yksinkertainen, tasoloikkahenkinen peli. Pelissä pelaajien on puhdistettava kenttä vihollisista iskemällä niiden alapuolella olevaa tiiltä, minkä seurauksesta vihollinen kääntyy väärin päin ja voidaan täten potkaista ruudulta. Vihollisia on aina tietty määrä, ja kun vihollisia on enää yksi jäljellä, tämä vihollinen vaihtaa väriä ja alkaa liikkua aiempaa nopeammin. Vihollinen vaihtaa väriä myös, jos se nousee takaisin jaloilleen, kun sitä ei ehdi potkaisemaan riittävän nopeasti pois ruudulta (aikaa potkaisemiseen on suunnilleen 10 sekuntia). Kentän pohjakerroksen yläpuolella sijaitsee myös POW-laatikko, jota lyömällä kaikki ruudulla olevat viholliset kääntyvät väärin päin. POW-laatikkoa voi lyödä useamman kerran, mutta lopulta se katoaa. Kaksinpelissä voi voittaa kun toinen kuolee, tai keräämällä tarvittavan määrän kolikoita.
Mario Bros. on julkaistu monesti osana suurempaa pelijulkaisua. Peli sisällytettiin Super Mario Bros. 3:een minipelinä (myös pelin All-Stars-versiossa). Se oli myös pelattavana Super Mario Advance -uudelleenjulkaisusarjan kaikissa neljässä osassa. Myös Mario & Luigi: Superstar Saga -pelissä on sama paranneltu versio Mario Bros:ista. Marion nykyinen asu poikkeaa pelin puvusta. Peli oli myös yksi marraskuussa 2016 julkaistun Nintendo Classic Mini -pelikonsolin peleistä.